cyanic-selkie/wikianc huggingface dataset:
ยูอาร์แอล
ชื่อแม่ข่ายอินเทอร์เน็ต
ชื่อแม่ข่าย (hostname) คือชื่อโดเมนที่กำหนดให้ไว้กับคอมพิวเตอร์ที่รับฝากไฟล์บนอินเทอร์เน็ต (host) มักจะเป็นการรวมกันระหว่างชื่อคอมพิวเตอร์ภายในเครือข่ายกับชื่อโดเมนส่วนบน ตัวอย่างเช่น "en.wikipedia.org" ประกอบด้วยชื่อภายใน "en" และชื่อโดเมน "wikipedia.org" ชื่อแม่ข่ายประเภทนี้จะถูกแปลงไปเป็นที่อยู่ไอพีโดยไฟล์ hosts หรือโดยระบบการตั้งชื่อโดเมน (DNS) คอมพิวเตอร์หนึ่งเครื่องสามารถมีชื่อแม่ข่ายได้หลายชื่อ ปกติแล้วระบบปฏิบัติการในเครื่อง จะมีชื่อแม่ข่ายหนึ่งชื่อที่ใช้สำหรับการอ้างถึงเครื่องตัวเอง (localhost)
ชื่อโดเมนก็สามารถใช้เป็นชื่อแม่ข่ายได้เช่นกัน ในกรณีที่มีการกำหนดที่อยู่ไอพีให้กับชื่อโดเมนนั้น เช่น ทั้ง "en.wikimedia.org" และ "wikimedia.org" และ "rr.pmtpa.wikimedia.org" ต่างก็เป็นชื่อแม่ข่ายเพราะมีที่อยู่ไอพี แต่สำหรับชื่อโดเมน "pmtpa.wikimedia.org" ไม่เป็นชื่อแม่ข่ายเพราะไม่มีไอพีกำหนดเอาไว้ (แม้ว่า "rr.pmtpa" จะเป็นส่วนย่อยของ "pmtpa" ก็ตาม) ดังนั้นชื่อแม่ข่ายทุกชื่อจึงเป็นชื่อโดเมน แต่ชื่อโดเมนบางชื่อเท่านั้นที่เป็นชื่อแม่ข่าย (ชื่อแม่ข่ายเป็นเซตย่อยของชื่อโดเมน)
ตำบลดงบัง (อำเภอบึงโขงหลง)
ดงบัง เป็นตำบลในอำเภอบึงโขงหลง จังหวัดบึงกาฬ ใน พ.ศ. 2563 ตำบลนี้มีประชากร 6,575 คน แบ่งออกเป็น 11 หมู่บ้าน
ฟองยักษ์
ฟองยักษ์ (Superbubble) เป็นคำศัพท์ทางดาราศาสตร์ที่บ่งบอกถึงโพรงขนาดร้อยๆ ปีแสงที่เต็มไปด้วยก๊าซอุณหภูมิถึง 106 เคลวิน ที่ถูกพัดพาเข้ามาในมวลสารระหว่างดาวโดยซุเปอร์โนวาหลายแห่งและลมดาวฤกษ์ ระบบสุริยะตั้งอยู่ ณ ใกล้ใจกลางของฟองยักษ์แห่งหนึ่งที่รู้จักกันในชื่อของฟองท้องถิ่น  ซึ่งถูกตรวจพบอาณาเขตโดยการสูญหายของฝุ่นคอสมิกอย่างเฉียบพลันของดาวฤกษ์ที่อยู่ห่างออกไปกว่า 100 ปีแสง
ระบบเตือนภัยแอมเบอร์
ระบบเตือนภัยแอมเบอร์ (Amber Alert หรือเขียนในรูปของ AMBER alert) หรือ ระบบเตือนภัยฉุกเฉินกรณีเด็กถูกลักพาตัว (รหัสข้อความเฉพาะพื้นที่: CAE) เป็นข้อความที่ส่งจากระบบเตือนภัยกรณีเด็กถูกลักพาตัว เพื่อขอให้ประชาชนทั่วไปช่วยตามหาเด็กที่ถูกลักพาตัว ระบบนี้เริ่มขึ้นครั้งแรกในสหรัฐ
แอมเบอร์เป็นคำย่อย้อนกลับ (backronym) ที่ย่อมาจาก America's Missing: Broadcast Emergency Response (ระบบคนหายในสหรัฐ: แจ้งเตือนเพื่อรับมือฉุกเฉิน) โดยเป็นระบบที่สร้างขึ้นมาจากกรณีของแอมเบอร์ รีน เฮเกอร์แมน เด็กหญิงที่ถูกลักพาตัวไปและภายหลังพบว่าถูกฆาตกรรมในปี 2539 ในอดีตในภูมิภาคอื่น ๆ เคยมีการใช้ชื่อระบบที่แตกต่างกันออกไป เช่น ในรัฐจอร์เจียใช้ว่า "ระบบของเลวี" (Levi's Call เป็นอนุสรณ์ให้กับเลวี ฟราดี) ในรัฐฮาวายใช้ว่าระบบเตือนไมล์แอมเบอร์ (Maile Amber Alert เป็นอนุสรณ์ให้กับไมล์ กิลเบิร์ท) ในรัฐอาร์คันซอใช้ชื่อว่า "ระบบมอร์แกน นิก แอมเบอร์" (Morgan Nick Amber Alert เป็นอนุสรณ์ให้มอร์แกน นิก) และในรัฐยูทาห์ใช้ว่า "ระบบเรเชล" (Rachael Alert เป็นอนุสรณ์ให้แก่เรเชล รุนยาน)
ในสหรัฐอเมริกา ระบบเตือนภัยแอมเบอร์จะส่งข้อมูลผ่านทางสถานีวิทยุ วิทยุทางอินเทอร์เน็ตและผ่านดาวเทียม ช่องโทรทัศน์ ข้อความสั้น และเคเบิลทีวีผ่านทางระบบเตือนภัยฉุกเฉินและระบบแจ้งเตือนสภาพอากาศของหน่วยงานอุทกศาสตร์สหรัฐ (ซึ่งเรียกระบบนี้ว่า "ระบบเตือนภัยฉุกเฉินกรณีเด็กถูกลักพาตัว" หรือ "ระบบเตือนภัยแอมเบอร์") ระบบแจ้งเตือนดังกล่าวยังสามารถส่งทางอีเมล ป้ายแสดงสถานะจราจรอิเล็กทรอนิกส์ ป้ายอิเล็กทรอนิกส์ที่ใช้ในทางพาณิชย์  หรือผ่านอุปกรณ์ไร้สายหรือระบบข้อความสั้นก็ได้ ระบบเตือนภัยแอมเบอร์ยังทำงานร่วมกับกูเกิล บิง และเฟซบุ๊ก เพื่อส่งข้อมูลการเตือนภัยแอมเบอร์ให้แก่กลุ่มประชากรที่เพิ่มจำนวนขึ้น กล่าวคือ ระบบเตือนภัยแอมเบอร์จะแสดงผลโดยอัตโนมัติหากผู้ใช้งานค้นหาหรือใช้งานแผนที่ในกูเกิลหรือบิง และโดยอาศัยระบบเตือนภัยเด็กของกูเกิล (บางประเทศเรียกว่าระบบเตือนภัยกูเกิลแอมเบอร์) ผู้ใช้งานจะพบข้อมูลเกี่ยวกับการเตือนภัยแอมเบอร์หากได้มีการค้นหาข้อมูลที่เกี่ยวข้องในพื้นที่ที่พบว่ามีการลักพาตัวเด็กไปเมื่อไม่นานนี้และมีการประกาศแจ้งเตือนออกมา องค์ประกอบในส่วนนี้เป็นองค์ประกอบของระบบเตือนภัยแอมเบอร์ที่ใช้งานอยู่ในสหรัฐ (และมีการพัฒนาในยุโรปอยู่ด้วย) ผู้ใช้งานที่สนใจรับข้อความแจ้งเตือนแอมเบอร์ในพื้นที่ทางข้อความสั้นสามารถเข้าเว็บไซต์แจ้งเตือนแอมเบอร์ไร้สาย (Wireless Amber Alerts) ซึ่งตามกฎหมายกำหนดให้เป็นข้อความที่ไม่มีค่าใช้จ่ายในการจัดส่ง ในบางรัฐ อาจมีการใช้ตัวเลื่อนบริเวณที่จำหน่ายสลากด้วย
การตัดสินใจประกาศแจ้งเตือนแอมเบอร์ขึ้นอยู่กับองค์กรตำรวจ (หลายกรณีหมายถึงตำรวจรัฐหรือตำรวจทางหลวง) ที่เข้ามาสืบสวนกรณีลักพาตัวในแต่ละกรณี ข้อมูลสาธารณะที่ปรากฎในประกาศแจ้งเตือนแอมเบอร์มักปรากฎชื่อและรูปพรรณของผู้ถูกลักพาตัว รูปพรรณของผู้ต้องสงสัยว่าจะเป็นผู้ลักพาตัว และรายละเอียดและป้ายทะเบียนรถของผู้ลักพาตัว ถ้ามี
สำหรับในประเทศไทย กองบัญชาการตำรวจสอบสวนกลางได้ร่วมมือกับเมตา บริษัทแม่ของเฟซบุ๊กและอินสตาแกรมเพื่อเปิดใช้งานระบบนี้ตั้งแต่วันที่ 25 สิงหาคม 2565 โดยเป็นประเทศที่ 27 ของโลกที่ได้เปิดใช้งานระบบนี้
ฮันเซาะละฮ์ อิบน์ ศ็อฟวาน (นบี)
ฮันเซาะละฮ์ อิบน์ ศ็อฟวาน (حنظلة بن صفوان) เป็นนบีที่อัลลอฮ์ส่งไปยังอัศฮาบุรร็อส ตามที่อิบน์ กะษีร กล่าวถึงในหนังสือของท่าน แต่ท่านไม่ได้รับการกล่าวถึงอย่างชัดเจนในอัลกุรอานหรือในซุนนะห์ของท่านนบี แต่มีการกล่าวถึงการอ้างจากอะบูลเกาะศิม บิน อะซัค ผู้ยิ่งใหญ่ ในตอนต้นของประวัติศาสตร์ เมื่อกล่าวถึงการสร้างดามัสกัส เกี่ยวกับประวัติของอะบูลเกาะศิม บุตรอับดุลลอฮ์ บุตรอับดุลลอฮ์ บุตรญัรดาด และคนอื่น ๆ ซึ่งท่านกล่าวว่าอัศฮาบุรร็อสอยู่ต่อหน้า ดังนั้นอัลลอฮ์จึงทรงส่งฮันเซาะละฮ์ อิบน์ ศ็อฟวาน มาให้พวกเขา แต่พวกเขาฆ่าท่าน ดังนั้น อ๊าด อิบน์ เอาส์ อิบน์ อิร็อม อิบน์ซาม อิบน์ นูห์ จึงเดินทางไปอัลอะห์กอฟ บุตรหลานของเขา และอัลลอฮ์ ตะอาลส อัศฮาบุรร็อส และพวกเขาก็กระจายไปทั่วเยเมน และแพร่กระจายไปทั่วแผ่นดิน จนกระทั่งญิรูน บุตรซะอด์ บุตรอ๊าด บุตรเอาส์ บุตรอิร็อม บุตรซาม บุตรนบีนูห์ ลงมาจากดามัสกัส ได้สร้างเมืองขึ้น และตั้งชื่อว่า ญิรูน ซึ่งก็คืออิร็อมแห่งเสาหิน และไม่มีเสาหินในที่ใดมากไปกว่าดามัสกัส ดังนั้นอัลลอฮ์จึงทรงส่งนบีของพระองค์ ฮูด บุตรอับดุลลอฮ์ บุตรริบาห์ บุตรคูลุด บุตรอัลฮาลูด บุตรอ๊าด ไปยังชาวอ๊าด หมายถึงบุตรหลานของอ๊าด ในอัลอะห์กอฟ พวกเขาไม่ศรัทธา ดังนั้นอัลลอฮ์ ตะอาลา เว้นแต่ว่าสิ่งนี้เพียงอย่างเดียวไม่เพียงพอ
การบันทึก
อัลลอฮ์ได้ส่งนบีท่านคนหนึ่งชื่อ ฮันเซาะละฮ์ อิบน์ ศ็อฟวาน (เล่มที่ 4; หน้าที่ 449) และกลุ่มชนของท่านได้สังหารท่าน ได้รับการรายงานโดย อิบน์ กะษีร จากรายงานของอัสสุฮัยล์ ในหนังสือของเขาชื่อ อัลบิดายะฮ์ วันนิฮายะฮ์ ทั้ง อัสสุฮัยล์ และ อิบน์ กะษีร ไม่ได้กล่าวถึงสะนัด (สายรายงานของผู้รายงาน) ของเรื่องเล่านี้
เรื่องเล่า
อัฏเฏาะบารี กล่าาว่า อัศฮาบุรร็อส เป็นกลุ่มชนหนึ่งในหมู่บ้านแห่งหนึ่งของชาวษะมูด อัลลอฮ์ทรงส่งนบีชื่อ ฮันเซาะละฮ์ อิบน์ ศ็อฟวาน มาหาพวกเขา พวกเขาปฏิเสธและฆ่าเขา ดังนั้น อัลลอฮ์จึงทรงทำลายล้างพวกเขา
อะบูบักร์ มุฮัมมัด อิบน์ ฮะซัน เล่าว่า: "อัศฮาบุรร็อส มีความเป็นอยู่อย่างพอเพียงกับพวกเขาและที่ดินของพวกเขา พวกเขายังมีกษัตริย์ที่ยุติธรรมและมีจิตใจดี เมื่อเขาเสียชีวิต พวกเขาเสียใจมากสำหรับเขา หลังจากสี่วัน ชัยฏอนถือร่างของเขาและพูดว่า: 'ข้ายังไม่ตาย แต่ข้าคอยอยู่ห่างๆ พวกท่าน เพื่อดูปฏิกิริยาของพวกท่าน' พวกเขามีความสุขมาก เขาสั่งให้พวกเขากั้นม่านกั้นระหว่างเขา แล้วบอกกับพวกเขาว่าเขาจะไม่มีวันตาย พวกเขาจำนวนมากศรัทธาในตัวเขา และหลงไหลในตัวเขา แล้วอัลลอฮ์ก็ส่งนบีมาบอกกับพวกเขาว่า มันคือชัยฏอนที่กล่าวปราศรัยกับพวกเขาจากหลังม่าน เขาห้ามไม่ให้พวกเขาเคารพสักการะพระองค์ และสั่งให้พวกเขาเคารพภักดีต่ออัลลอฮ์เท่านั้น และห้ามตั้งภาคีใดๆ กับพระองค์ ถึงกระนั้นพวกเขาก็ฆ่านบีของพวกเขาและโยนร่างของเขาลงในบ่อน้ำ ดังนั้น อัลลอฮ์จึงทรงทำลายล้างพวกเขา
สมเด็จพระบวรราชเจ้ามหาเสนานุรักษ์
สมเด็จพระบวรราชเจ้ามหาเสนานุรักษ์ พระนามเดิม จุ้ย (29 มีนาคม พ.ศ. 2316 – 16 กรกฎาคม พ.ศ. 2360) เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช กับสมเด็จพระอมรินทราบรมราชินี และเป็นกรมพระราชวังบวรสถานมงคลในรัชสมัยพระบาทสมเด็จพระพุทธเลิศหล้านภาลัย
พระราชประวัติ
สมเด็จพระบวรราชเจ้ามหาเสนานุรักษ์ เป็นพระราชโอรสลำดับที 7 ในพระบาทสมเด็จพระพุทธยอดฟ้าจุฬาโลกมหาราช ประสูติแต่สมเด็จพระอมรินทราบรมราชินี หลังพระราชพิธีปราบดาภิเษกในปี พ.ศ. 2325 พระบาทสมเด็จพระพุทธยอดฟ้าจุฬาโลกมหาราชโปรดให้สถาปนาเป็น สมเด็จพระเจ้าลูกยาเธอ เจ้าฟ้ากรมขุนเสนานุรักษ์ ถึงปี พ.ศ. 2346 จึงเลื่อนเป็น กรมหลวงเสนานุรักษ์ ในปี พ.ศ. 2349 (นับแบบเก่า) เมื่อสมเด็จพระเจ้าลูกยาเธอ เจ้าฟ้ากรมหลวงอิศรสุนทร อุปราชาภิเษกขึ้นเป็นกรมพระราชวังบวรสถานมงคล จึงทรงได้รับการสถาปนาเป็นพระบัณฑูรน้อยด้วย
ต่อมาเมื่อพระบาทสมเด็จพระพุทธยอดฟ้าจุฬาโลกมหาราชเสด็จสวรรคตในปี พ.ศ. 2352 กรมพระราชวังบวรสถานมงคลได้รับราชาภิเษกเป็นพระบาทสมเด็จพระบรมราชาธิราชรามาธิบดี (ภายหลังได้รับเฉลิมพระนามเป็นพระบาทสมเด็จพระพุทธเลิศหล้านภาลัย) จึงโปรดเกล้าฯ ให้อุปราชาภิเษกเจ้าฟ้ากรมหลวงเสนานุรักษ์เป็นกรมพระราชวังบวรสถานมงคล ตำแหน่งพระมหาอุปราชสืบแทนในวันที่ 22 กันยายน พ.ศ. 2352 ไปประทับที่พระราชวังบวรสถานมงคล (วังหน้า)
พระองค์ทรงปฏิบัติพระราชกรณียกิจแทนพระบรมเชษฐาหลายประการ อาทิ ทรงจะตรวจข้อราชการจากเสนาบดีกรม กองต่างๆก็ที่จะเข้าเฝ้าทูลละอองธุลีพระบาทพระบาทสมเด็จพระพุทธเลิศหล้านภาลัย ณ พระที่นั่งอมรินทรวินิจฉัยมไหสูรยพิมานก่อนทุกครั้ง
กรมพระราชวังบวรสถานมงคลทรงจัดการกับหัวเมืองทางใต้ใหม่คือเมือง พังงา เมื่อ พ.ศ. 2352 ต่อมาใน พ.ศ. 2357 ทรงเป็นแม่กองตั้งเมืองใหม่เป็นเมืองด่านหน้าทางทะเล พระราชทานชื่อว่า นครเขื่อนขันธ์ นอกจากนั้นยังทรงปฏิสังขรณ์วัดเก่า 2 วัด คือ วัดลิงขบ พระราชทานชื่อว่าวัดบวรมงคล และวัดเสาประโคนพระราชทานชื่อว่าวัดดุสิดารามวรวิหาร และทรงสร้างวัดใหม่ชื่อว่าวัดทรงธรรม
กรมพระราชวังบวรสถานมงคลทรงอภิเษกกับพระราชธิดาในสมเด็จพระเจ้ากรุงธนบุรี เสด็จสวรรคตเมื่อวันที่ 16 กรกฎาคม พ.ศ. 2360 ขณะพระชนมายุ 44 พรรษา ณ พระที่นั่งวายุสถานอมเรศร์ ในหมู่พระวิมาน พระราชวังบวรสถานมงคล พระบาทสมเด็จพระพุทธเลิศหล้านภาลัยทรงโปรดเกล้าโปรดกระหม่อมพระราชทานพระโกศทองใหญ่ทรงพระบรมศพประดิษฐานพระบรมศพไว้ ณ พระที่นั่งพุทไธสวรรย์ พระราชทานเพลิงพระศพ ณ พระเมรุ ท้องสนามหลวง ในวันพุธที่ 22 เมษายน พ.ศ. 2361 หลังจากงานพระบรมศพแล้วพระบรมอัฐิถูกอัญเชิญไปประดิษฐานพระบุษบกทรงปราสาทเคียงข้างพระบรมอัฐิสมเด็จพระบวรราชเจ้ามหาสุรสิงหนาท ณ พระที่นั่งวายุสถานอมเรศและถูกอัญเชิญมาประดิษฐานอีกครั้งที่หอพระนาคในพระบรมมหาราชวัง และพระบรมอัฐิบางส่วนถูกอัญเชิญไปประดิษฐานที่ท้ายจระนำวัดชนะสงคราม หลังจากนั้นพระบาทสมเด็จพระพุทธเลิศหล้านภาลัยไม่ได้ทรงแต่งตั้งผู้ใดเป็นกรมพระราชวังบวรสถานมงคลอีกเลยตลอดรัชกาล ตำแหน่งวังหน้าจึงว่างลงนับแต่บัดนั้น
ต่อมาพระบาทสมเด็จพระจอมเกล้าเจ้าอยู่หัวถวายพระนามใหม่ว่ากรมพระราชวังบวรมหาเสนานุรักษ์ จนถึงรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามจาก “กรมพระราชวังบวร” เป็น “สมเด็จพระบวรราชเจ้ามหาเสนานุรักษ์”
ไส้กรอกแอฟริกา
ชื่อ
ชื่อของสกุลนี้มาจากภาษาบันตูในโมซัมบิก kigeli-keia ชื่อสามัญในภาษาอังกฤษคือ sausage tree และ cucumber tree เนื่องจากผลมีลักษณะคล้ายไส้กรอก ชื่อในภาษาแอฟริคานส์ Worsboom หมายถึงต้นไส้กรอก และชื่อในภาษาอาหรับหมายถึง "the father of kit bags"
ลักษณะ
ไส้กรอกแอฟริกาเป็นไม้ไม่ผลัดใบ ลำต้นสีเทาและเรียบเมื่ออ่อน อายุมากขึ้นจึงเป็นสะเก็ด เนื้อไม้สีน้ำตาลหรือเหลือง ไม่ผลัดใบ ยกเว้นเมื่อเกิดฤดูแล้งที่ยาวนาน ใบประกอบแบบขนนก ดอกช่อ ดอกย่อยรูปคล้ายระฆัง สีส้ม แดง หรือเหลือง มีนกและค้างคาวเข้าไปผสมเกสร ผลแบบเบอร์รี แข็ง ยาว แขวนบนต้น มีเมล็ดมาก เป็นอาหารของสัตว์หลายชนิด
การใช้ประโยชน์
ในทวีปแอฟริกา ผลใช้เป็นยารักษาได้หลายโรค เช่นรูมาติก งูกัด ซิฟิลิส (Watkins 1975) ใช้ผลทำเครื่องดื่มหมักคล้ายเบียร์ ผลสดมีพิษและเป็นยาระบายอย่างแรง ผลต้องนำไปตากแห้ง อบหรือหมักก่อน (Joffe 2003; McBurney 2004) ในบอตสวานา นำไม้ไปทำพายและเครื่องใช้ ต้นใช้ปลูกเป็นไม้ประดับในสวนได้ แต่ผลอาจทำให้คนบาดเจ็บหรือยานพาหนะเสียหาย
ชื่อพ้อง
ยังมีชื่อพ้องที่นักพืชสวนถือว่าเป็นคนละชนิดแต่ในทางพฤกษศาสตร์ถือว่าเป็นชนิดเดียวกัน ได้แก่ (Joffe 2003, GRIN).
อิสลามาบาด
อิสลามาบัด เป็นเมืองหลวงของประเทศปากีสถาน ตั้งอยู่ในเขตการปกครองเมืองหลวงอิสลามาบัด มีพื้นที่ 906 ตารางกิโลเมตร ประชากร 805,000 คน (พ.ศ. 2541) กรุงอิสลามาบัดสร้างขึ้นในคริสต์ทศวรรษ 1960 เพื่อเป็นเมืองหลวงของประเทศแทนนครการาจี อิสลามาบัดเป็นเมืองที่มีประชากรมากที่สุดในประเทศปากีสถานเป็นอันดับที่ 9 ส่วนมหานครอิสลามาบัด-รวัลปินดี (Islamabad-Rawalpindi) เป็นมหานครที่มีประชากรมากเป็นอันดับที่สี่ของประเทศด้วยประชากร 7.4 ล้านคน
อิสลามาบัดเป็นเมืองที่มีวางผังไว้ก่อน (planned city) ซึ่งเริ่มในทศวรรษ 1960 เพื่อเป็นเมืองหลวงแทนที่การาจี อิสลามาบัดเป็นเมืองที่มีมาตรฐานการดำรงชีพที่สูง มีความปลอดภัยสูง และเต็มไปด้วยพืชพรรณไม้ต่าง ๆ อิสลามาบัดเป็นที่ตั้งขององค์กรทางการเมืองของประเทศปากีสถาน ส่วนรัฐบาลท้องถิ่นของเมืองคือองค์กรบริหารนครอิสลามาบัด (Islamabad Metropolitan Corporation) ซึ่งได้รับการสนับสนุนจาก Capital Development Authority (CDA)
อิสลามาบัดตั้งอยู่ใน ที่ราบสูงโพโธฮาร์ ทางตะวันออกเฉียงเหนือของประเทศปากีสถาน อยู่ระหว่างเขตรวัลปินดี (Rawalpindi District) อุทยานแห่งชาติเทือกเขามาร์กัลลา (Margalla Hills National Park) ทางเหนือ พื้นที่บริเวณนี้มีความสำคัญทางประวัติศาสตร์ เป็นจุดเชื่อมต่อระหว่างปัญจาบ และ แคว้นแคบาร์ปัคตูนควา โดยมี Margalla Pass เป็นเหมือนประตูเชื่อมต่อระหว่างสองพื้นที่นี้
แผนหลักการเมือง (city's master-plan) ออกแบบโดยสถาปนิกชาวกรีก Constantinos Apostolou Doxiadis ผู้แบ่งเมืองออกเป็นแปดเขตคือเขตบริหาร (administrative), เขตผู้แทนการทูต (diplomatic enclave), เขตที่อยู่อาศัย (residential areas), เขตการศึกษา (educational sectors), เขตอุตสาหกรรม (industrial sectors), เขตธุรกิจการค้า (commercial areas) และพื้นที่สีเขียวหรือชนบท (rural and green areas) อิสลามาบัดเป็นที่รู้จักดีในฐานะเมืองที่มีสวนสาธารณะและป่าอยู่มาก เช่น Margalla Hills National Park และ Shakarparian Park
ศัพทมูล
ชื่อเมืองอิสลามาบัด เกิดจากการรวมกันของสองคำคือ อิสลาม (Islam) และ อาบัด (abad) แปลว่าเมืองแห่งอิสลาม ("City of Islam") คำว่าอิสลาม (Islam) เป็นคำภาษาอูรดูหมายถึงศาสนาอิสลาม ส่วน อาบัด (-abad) เป็นคำต่อท้ายภาษาเปอร์เซียแปลว่าเมือง
วัดจะทิ้งพระ
วัดจะทิ้งพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจะทิ้งพระ อำเภอสทิงพระ จังหวัดสงขลา มีที่ดินที่ตั้งวัดเนื้อที่ 8 ไร่ 55 ตารางวา พื้นที่ตั้งวัดเป็นที่ราบฝั่งทะเลอ่าวไทย อยู่ใกล้ที่ว่าการอำเภอสทิงพระ ตั้งอยู่ท่ามกลางชุมชน
60
60 (หกสิบ) เป็นจำนวนธรรมชาติที่อยู่ถัดจาก 59 (ห้าสิบเก้า) และอยู่ก่อนหน้า 61 (หกสิบเอ็ด)
วัดจะทิ้งพระ
ประวัติ
วัดจะทิ้งพระ คำว่า "จะทิ้งพระ" กร่อนมาจากสทิงปุระพาราณสี ซึ่งเป็นชื่อเมืองพัทลุงเก่าตั้งอยู่ ชาวบ้านมักเรียกว่า วัดสทิงพระ ตามชื่ออำเภอ บางแหล่งข้อมูลกล่าวว่าวัดสะทิงพระ เป็นภาษาเขมรตรงกับภาษาไทยว่า "บึง" หรือ "คลอง" เข้าใจว่าเป็นคำที่เรียกเพี้ยนกันมา
จากตำนานนางเลือดขาวกล่าวว่า เจ้าพระยากรุงทอง เจ้าเมืองสทิงพาราณสี สร้างวัดนี้เมื่อ พ.ศ. 1542 ต่อมาถูกพวกโจรสลัดอุชงฆตนะทำลายไปครั้งหนึ่ง จนในสมัยสมเด็จพระเอกาทศรถจึงมีการบูรณปฏิสังขรณ์ขึ้นมาอีกครั้งหนึ่ง ตามหลักฐานจากหนังสือ กัลปนาวัดหัวเมืองพังลุง สมัยอยุธยาระบุว่า วัดจะทิ้งพระในสมัยนั้นแยกออกเป็น 2 วัด คือ วัดสทิงพระ มีพระครูวินัยธรรมเป็นเจ้าอธิการ กับ วัดพระมหาเจดีย์องค์ใหญ่ มีพระครูอมฤตย์ ศิริวัฒนธาตุ เป็นเจ้าอธิการ หรือเรียกอีกชื่อหนึ่งว่า "วัดเจ้าพี่วัดเจ้าน้อง" ซึ่งขึ้นกับวัดเขียนบางแก้ว คณะป่าแก้วหัวเมืองพัทลุง วัดจะทิ้งพระได้รับพระราชทานวิสุงคามสีมาวันที่ 27 พฤษภาคม พ.ศ. 2474
เสนาสนะและปูชนียวัตถุ
เจดีย์พระมหาธาตุ เป็นเจดีย์ทรงลังกา มีความสูง 20 เมตร ฐานกว้างด้านละ 17 เมตร เส้นผ่านศูนย์กลางขององค์ระฆัง 6 เมตร แบบเดียวกับองค์พระบรมธาตุเจดีย์นครศรีธรรมราชแต่ไม่มีรัตนบัลลังก์ คือเป็นเจดีย์ทรงลังกา เจดีย์บริวาร ตั้งอยู่ทางทิศใต้ของเจดีย์องค์ประธาน ฐานเป็นรูปสี่เหลี่ยมจัตุรัส องค์ระฆังเป็นรูปทรงลังกา (ปัจจุบันพังทลายหมดแล้ว) วิหารพระพุทธไสยาสน์ชาวบ้านเรียกว่า วิหารพ่อเฒ่านอน เป็นวิหารที่ก่ออิฐถือปูน สันนิษฐานว่าแต่เดิมนั้นก่อสร้างในสมัยอยุธยา แต่มีการบูรณะใหม่ในสมัยรัชกาลที่ 5 ภายในประดิษฐานพระพุทธไสยาสน์ปางอนุฎฐานไสยาสน์หรือที่เรียกว่าแบบสีหไสยาสน์ ยาว 14 เมตร มีพระนามว่า พระเชตุพนพุทธไสยาสน์ ชาวบ้านเรียกว่า พ่อเฒ่านอน ทุกปีจะจัดงานสมโภชเป็นประจำในวันแรม 1 ค่ำ เดือน 6
หอระฆัง เป็นอาคารก่ออิฐถือปูนที่ก่อสร้างขึ้นในสมัยรัชกาลที่ 5 ฐานรูปสี่เหลี่ยมจัตุรัส ซึ่งปรากฏลวดลายปูนปั้นรูปหน้าหนังตะลุง ที่แสดงศิลปะพื้นบ้านอย่างแท้จริง
ท็อกซิก อีพิเดอร์มัล เนโครไลซิส
(toxic epidermal necrolysis, TEN) เป็นโรคผิวหนังในกลุ่มผื่นแพ้ยา ที่พบได้น้อยโรคหนึ่งซึ่งอาจเป็นอันตรายถึงชีวิต ส่วนใหญ่เกิดเป็นปฏิกิริยาต่อยา มีลักษณะคือทำให้ผิวหนังชั้นหนังกำพร้า (epidermis) แยกออกจากชั้นหนังแท้ (dermis) ทั่วร่างกาย
บทวิจัยทางการแพทย์ยอมรับกันโดยทั่วไปว่า TEN เป็นโรคเดียวกันกับกลุ่มอาการสตีเฟนส์-จอห์นสัน แต่มีอาการรุนแรงกว่า และยังมีการถกเถียงกันว่าจะนับรวมเอา erythema multiforme เข้าเป็นกลุ่มของโรค (spectrum) เดียวกันนี้หรือไม่
จักรพรรดิแว็สปาซิอานุส
แหล่งข้อมูลอื่น
9 79
ประเทศติมอร์-เลสเตในโอลิมปิกฤดูหนาว 2022
ประเทศติมอร์-เลสเต จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติติมอร์-เลสเตเป็นตัวแทนประเทศติมอร์-เลสเตในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
วัดเขาถ้ำ (จังหวัดสุราษฎร์ธานี)
วัดเขาถ้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใต้ อำเภอเกาะพะงัน จังหวัดสุราษฎร์ธานี บนเกาะพะงัน
เดิมทีเป็นเพียงสำนักสงฆ์ ราว พ.ศ. 2503 ภิกขุอีมานูเอล เชอร์แมน ได้มาพำนักที่วัดเขาถ้ำ พร้อมคณะภิกษุไทย พระอาจารย์ประเดิม โกมโล ได้เปิดสอนวิปัสสนากรรมฐานที่วัดเขาถ้ำอยู่ระยะหนึ่ง จนวัดเขาถ้ำตั้งวัดเมื่อวันที่ 5 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กรกฎาคม พ.ศ. 2551 วัดเขาถ้ำ หรือ วัดสวนสุวรรณโชติการาม เป็นวัดที่มีผู้คนนิยมมานั่งวิปัสสนาทั้งคนไทยและชาวต่างชาติ
สภาพแวดล้อมของวัดมีลักษณะร่มรื่น ภูมิประเทศเป็นภูเขา กุฏิอยู่ด้านล่าง ภายในวัดมีพระพุทธบาทจำลอง และรูปเคารพต่าง ๆ เช่น พระพุทธรูปปางป่าเลไลยก์ และรูปปั้นพระแม่ธรณีบีบมวยผม ด้านบนเนินเป็นมณฑป จุดชมวิวจะอยู่บนเนินหินมองลงมาจะเห็นวิวรอบเกาะพะงัน
นิจพล
นิจพล (idempotent หรือ idempotence) คือสมบัติอย่างหนึ่งของการดำเนินการทางคณิตศาสตร์และวิทยาการคอมพิวเตอร์ ซึ่งจะให้ผลลัพธ์เป็นค่าเดิมเสมอแม้ว่าจะกระทำการดำเนินการดังกล่าวกี่ครั้งก็ตาม
นิยาม
มีนิยามสองอย่างเกี่ยวกับนิจพลดังนี้
การดำเนินการทวิภาค
ถ้าให้ S เป็นเซตเซตหนึ่ง ที่มีการดำเนินการทวิภาค * บนเซตนั้น สมาชิก s ที่อยู่ในเซต S จะเรียกว่าเป็นสมาชิกนิจพลภายใต้การดำเนินการ * ถ้า ในกรณีพิเศษ สมาชิกเอกลักษณ์ทุกตัวเป็นสมาชิกนิจพล และถ้าหากทุกๆ สมาชิกใน S เป็นสมาชิกนิจพลแล้ว จะกล่าวได้ว่าการดำเนินการทวิภาค * เป็นนิจพล เช่น การดำเนินการยูเนียนและอินเตอร์เซกชันของเซต ล้วนเป็นนิจพล
การดำเนินการเอกภาค
ถ้าให้ f เป็นการดำเนินการเอกภาคอันหนึ่ง f จะเรียกว่าเป็นนิจพลสำหรับสมาชิก x ทุกตัวของเซต X ถ้า ซึ่งเงื่อนไขดังกล่าวสามารถเขียนในรูปแบบของการประกอบฟังก์ชัน (function composition) ได้เป็น f o f = f
ตำบลมะขุนหวาน
มะขุนหวาน เป็นตำบลในอำเภอสันป่าตอง จังหวัดเชียงใหม่ ใน พ.ศ. 2563 ตำบลนี้มีประชากร 5,074 คน โดยแบ่งออกเป็น 8 หมู่บ้าน
เขตการปกครอง
ตำบลมะขุนหวานแบ่งออกเป็น 8 หมู่บ้าน ดังนี้
องค์กรปกครองส่วนท้องถิ่น
พื้นที่ตำบลมะขุนหวานอยู่ในเขตองค์กรปกครองส่วนท้องถิ่น 2 แห่ง ได้แก่
กอร์เตสเซม
กอร์เตสเซม (Kortessem) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 8,000 คน เกิดขึ้นจากการควบรวม 5 เขตย่อยเข้ามาไว้ด้วยกันในวันที่ 1 มกราคม ค.ศ. 1977 ประกอบด้วยเขตย่อยกอร์เตสเซม, วินเตอส์โฮเฟิน, เคยโคเฟิน, เฟลียร์มาล และเฟลียร์มาลโรต
การแบ่งเขตการปกครอง
กอร์เตสเซมแบ่งออกเป็น 5 เขตย่อย ดังนี้
กองทัพประชาชนโปแลนด์
กองทัพประชาชนโปแลนด์ (Ludowe Wojsko Polskie, LWP) มีรากฐานมาจากกองทัพโปแลนด์ตะวันออก (ค.ศ. 1943–1945) ได้มีการจัดระเบียบส่วนราชการ ยกสถานะขึ้นเป็นกองทัพ (ค.ศ. 1945–1989) ในสมัยรัฐบาลคอมมิวนิสต์ (สาธารณรัฐประชาชนโปแลนด์ ตั้งแต่ ค.ศ. 1952) ภายใต้การบังคับบัญชาชี้นำของสหพรรคแรงงานโปแลนด์.
ชื่ออย่างเป็นทางการของกองทัพประชาชนโปแลนด์ในแต่ละสมัย มีดังต่อไปนี้: Armia Polska w ZSRR (กองทัพโปแลนด์ในสหภาพโซเวียต) ค.ศ. 1943–1944, Wojsko Polskie (กองกำลังโปแลนด์) และ Siły Zbrojne Rzeczpospolitej Polskiej (กองทัพสาธารณรัฐโปแลนด์) ค.ศ. 1944–1952 และ ตั้งแต่ ค.ศ. 1952 Siły Zbrojne Polskiej Rzeczypospolitej Ludowej (กองทัพสาธารณรัฐประชาชนโปแลนด์)
(ไอแคนท์เก็ตโน) แซทิสแฟคชัน
(ไอแคนท์เก็ตโน) แซทิสแฟคชัน ((I Can't Get No) Satisfaction) หรือ แซทิสแฟคชัน (Satisfaction) เป็นเพลงร็อกของเดอะโรลลิงสโตนส์ แต่งโดยคีธ ริชาร์ด และมิก แจ็กเกอร์ โปรดิวส์โดยแอนดรูว์ ลูก โอลแดม ออกวางจำหน่ายในปี ค.ศ. 1965 มีเนื้อหาเกี่ยวกับความผิดหวังในเรื่องทางเพศ และเกี่ยวกับลัทธิทางการค้าในสหรัฐอเมริกา
ริชาร์ดและแจ็กเกอร์แต่งเพลงนี้ขณะพักอยู่ที่โรงแรมแห่งหนึ่งในเมืองเคลียร์วอเทอร์ สหรัฐอเมริกา เมื่อเดือนพฤษภาคม ค.ศ. 1965 คืนหนึ่งริชาร์ดตื่นขึ้นมาตอนกลางดึกพร้อมกับคิดท่อนริฟฟ์กีตาร์ใหม่ขึ้นมาได้ เขาบันทึกตัวอย่างท่อนกีตาร์นั้นลงม้วนเทป และเขียนไว้ว่า "ฉันยังไม่พอใจ" (I can't get no satisfaction) แล้วกลับไปนอนต่อ
ต่อมาแจ็กเกอร์ได้เขียนคำร้อง บรรยายถึงความไม่พอใจที่ขณะพักอยู่ที่นั่นทางวงไม่ได้รับอนุญาตให้ซ้อมดนตรี และวิพากษ์การค้าแบบมุ่งหวังผลกำไรในสหรัฐอเมริกา ที่สัมผัสได้ว่าแตกต่างจากในบ้านเกิดของพวกเขาที่สหราชอาณาจักร ในการบันทึกเสียงจริง ริชาร์ดได้ปรับปรุงท่อนริฟฟ์เล็กน้อย เพราะกังวลว่าของเดิมนั้นคล้ายคลึงกับท่อนฮอร์นริฟฟ์ของเพลง "Nowhere To Run" ของวงอาร์แอนด์บี มาร์ธาแอนด์เดอะแวนเดลลาส มากเกินไป
เดอะโรลลิงสโตนส์บันทึกเสียงเพลงนี้เสร็จเมื่อเดือนมิถุนายน ค.ศ. 1965 อยู่ในอัลบัม Out of Our Heads ฉบับวางจำหน่ายในสหรัฐอเมริกา เพลงนี้กลายเป็นเพลงฮิต เป็นเพลงแรกของวงที่ขึ้นถึงอันดับหนึ่งบิลบอร์ดฮอต 100 ส่วนในสหราชอาณาจักร ในระยะแรกเพลงนี้มีเปิดเฉพาะกับสถานีวิทยุใต้ดินเนื่องจากมีเนื้อหาเกี่ยวกับทางเพศโจ่งแจ้ง ซิงเกิลวางจำหน่ายในอังกฤษเมื่อเดือนสิงหาคมปีนั้น เป็นเพลงที่สี่ของวงที่ขึ้นถึงอันดับหนึ่งชาร์ตซิงเกิลแห่งสหราชอาณาจักร และยังขึ้นถึงอันดับหนึ่งในเยอรมนี ไอร์แลนด์
ในปี 2004 นิตยสารโรลลิงสโตนได้จัดให้เพลงนี้ติดอันดับ 2 ของ 500 อันดับเพลงยอดเยี่ยมตลอดกาล รองจากเพลง ไลค์อะโรลลิงสโตน ของบ็อบ ไดแลน ในปี 2006 เพลงนี้ได้รับการบรรจุไว้ในหอทะเบียนงานบันทึกเสียงแห่งชาติ ของหอสมุดรัฐสภาอเมริกัน
ศิลปินที่นำผลงานเพลงนี้มาขับร้องใหม่ เช่น โอทิส เรดดิง ในปี 1966, เดโว ในปี 1977, บริตนีย์ สเปียร์ส ในปี 2000
นิมิตต์ สุวรรณรัฐ
พลโท นิมิตต์ สุวรรณรัฐ หรือเสธ.มิตต์ นายทหารคนสนิทของพลเอก ประยุทธ์ จันทร์โอชา นายกรัฐมนตรี ปัจจุบันเป็นที่ปรึกษานกยกรัฐมนตรี ดำรงตำแหน่งตั้งแต่วันที่ 17 มิถุนายน 2562 และรองหัวหน้า สำนักงานประสานภารกิจทางทหารกับกระทรวงการต่างประเทศ ศูนย์ประสานภารกิจทางทหาร สำนักนโยบายและแผนกลาโหม กระทรวงกลาโหมและปัจจุบันยังนั่งดำแหน่งประธานบอร์ดปตท.สผ.อีกหนึ่งตำแหน่ง พลโท นิมิตต์ สุวรรณรัฐ หรือเสธ.มิตต์ เกิดวันที่ 21 เมษายน 2514 จบโรงเรียนเตรียมทหารรุ่น 30 แต่ไปจบ ร.ร.นายร้อยที่ Virginia Military Institute (VMI) ประเทศสหรัฐอเมริกา ถือเป็น ‘นายทหารอินเตอร์’ แต่ก็ได้นับรุ่นเป็น จปร.41 ด้วย เพราะเรียน จปร. มา 1 ปี เป็นหลานชาย พลากร สุวรรณรัฐ องคมนตรี ด้านครอบครัวพลโทนิมิตต์ สุวรรณรัฐ สมรสกับ พจน์ศิรินทร์ (สุดลาภา) สุวรรณรัฐ บุตรสาวนายเชาวน์วัศ สุดลาภา อดีตรัฐมนตรีช่วยมหาดไทยและผู้ว่าราชการกรุงเทพมหานครคนที่7 และมีบุตรชาย1 คน เส้นทางราชการ เสธ.มิตต์ เมื่อปี พ.ศ. 2558-2559 เป็นผู้บังคับการกรมทหารปืนใหญ่ที่ 1 รอ. ปี 2559-2560 เป็นนายทหารปฏิบัติการศูนย์อุตสาหกรรมป้องกันประเทศ ปี 2560-2561 เป็นผู้บังคับการกรมพัฒนาที่ 1 จังหวัดราชบุรี เม.ย.-ก.ย. 2561 เป็นนายทหารฝ่ายเสนาธิการประจำ รมว.กลาโหมพลเอกประวิตร วงษ์สุวรรณ ต.ค. 2561-ปัจจุบันเป็นรองหัวหน้าสำนักงานประธานภารกิจทางการต่างประเทศ ศูนย์ประสานภารกิจทางทหาร สำนักนโยบายและแผน กระทรวงกลาโหม พลโทนิมิตต์และยังเป็นนายทหารที่ใกล้ชิดและเป็นมือขวานายกรัฐมนตรีมากที่สุดทำหน้าที่คอยตรวจสอบเอกสารและประสานงานต่างๆให้นายกรัฐมนตรีจนและเป็นมันสมอง และทำงานให้กับนายกทั้งเบื้องหน้าและเบื้องหลังจนได้รับฉายาจากบุคคลในทำเนียบและสื่อว่า"นายกน้อย"อีกด้วย วุฒิการศึกษา ปริญญาโท รัฐศาสตรมหาบัณฑิต (ความสัมพันธ์ระหว่างประเทศ) จุฬาลงกรณ์มหาวิทยาลัย ปริญญาโท วิศวกรรมศาสตร์ (วิศวกรรมไฟฟ้า) University of Minnesota สหรัฐอเมริกา ปริญญาตรี วิศวกรรมศาสตร์ (วิศวกรรมไฟฟ้า) Virginia Mil-itary Institute สหรัฐอเมริกา
รีเนียม
รีเนียม (Rhenium) คือธาตุที่มีหมายเลขอะตอม 75 และสัญลักษณ์คือ Re รีเนียมเป็นธาตุโลหะทรานซิชันสีขาวเงิน รีเนียมมีสมบัติทางเคมีคล้ายแมงกานีส ใช้ประโยชน์ในการผลิตโลหะผสมรีเนียมเป็นผลพลอยได้จากการทำให้โมลิบดีนัมบริสุทธิ์และการผลิตโลหะผสมระหว่างรีเนียมและโมลิบดีนัม
โครงการเครือข่ายยุติธรรม
โครงการเครือข่ายยุติธรรม (DSI Cyberforce ; ดี เอส ไอ ไซเบอร์ฟอร์ซ) คือ เครือข่ายสอดส่อง ป้องกันภัยทางอินเทอร์เน็ต และสกัดกั้นภัยคุกคาม โดยให้นักเรียน นักศึกษา บุคคลทั่วไป และอาสาสมัครเข้ามา มีส่วนร่วมในการป้องกัน สอดส่อง แจ้งภัย และเป็นศูนย์กลาง ในการต่อต้านอาชญากรรม ทางคอมพิวเตอร์ ภาคประชาชน เป็นโครงการที่จัดตั้งโดย พ.ต.อ.ญาณพล ยั่งยืน ผู้บังคับการสำนักคดีเทคโนโลยีสารสนเทศ กรมสืบสวนคดีพิเศษ (สังกัดกระทรวงยุติธรรม) (อดีตนายกสมาคมผู้ดูแลเว็บไทย หรือไทยเว็บมาสเตอร์ และสารวัตรอินเทอร์เน็ต)
วัตถุประสงค์ของโครงการ
โครงการมีกิจกรรมต่างๆ เช่น ค่ายเยาวชนนักสืบน้อย, ร่วมมือกับกระทรวงเทคโนโลยีสารสนเทศและการสื่อสาร ในโครงการไซเบอร์คลีน
มะซาง
มะซาง เป็นพืชในวงศ์พิกุล มีถิ่นกำเนิดในภูมิภาคอินโดจีน ในประเทศไทยพบในป่าดิบแล้งทางภาคตะวันออกและตะวันออกเฉียงใต้ ลักษณะเป็นไม้ต้นขนาดกลางถึงใหญ่ สูง 10–25 เมตร เปลือกต้นสีน้ำตาลดำแตกเป็นสะเก็ดและร่องลึก มียางสีขาว ใบเป็นใบเดี่ยวเรียงเวียนสลับกันดูเป็นกลุ่มที่ปลายกิ่ง รูปไข่กลับ ขนาด 5–10 × 12–21 เซนติเมตร โคนใบสอบและมักหยักเว้าเข้า ปลายใบป้าน หรือหยักเป็นติ่งเล็กน้อย แผ่นใบหนา ก้านใบยาว 1–2 เซนติเมตร ดอกออกเป็นกระจุกที่ปลายกิ่งเหนือกลุ่มใบ ก้านช่อดอกยาวราว 3 เซนติเมตร ดอกย่อยสีขาวมีกลิ่นหอม กลีบเลี้ยงมี 4 กลีบ เรียงเป็น 2 ชั้น ชั้นละ 2 กลีบ กลีบดอกมีโคนเชื่อมติดกันเป็นหลอดรูปถ้วย ปลายแยกเป็น 6 กลีบ เกสรตัวผู้มี 12 อัน รังไข่มี 6 ช่อง ผลเป็นผลกลม ขนาดเส้นผ่านศูนย์กลางราว 3 เซนติเมตร ปลายผลมีหลอดเกสรตัวเมียติดอยู่ เมื่อสุกมีรสหวาน รับประทานได้ ดอกมีกลิ่นหอมเย็น เป็นยาชูกำลัง บำรุงหัวใจ แก่นมะซางมีรสหวานเย็น แก้คุดทะราด แก้เสมหะ ส่วนรากมีหวานเย็นเช่นกัน ช่วยแก้โลหิตและกำเดา
ฟ้าผ่า
ฟ้าผ่า เป็นปรากฏการณ์ทางธรรมชาติที่เกิดขึ้นจากอิเล็กตรอนจำนวนมากเคลื่อนที่กันไปมาระหว่างเมฆกับเมฆหรือระหว่างเมฆกับพื้นโลก มีพลังงานสูงมาก ๆ จนอาจก่อให้เกิดอันตรายหรือทำลายสิ่งที่กีดขวาง เช่น คน สัตว์ บ้านเรือนหรือสิ่งปลูกสร้างต่าง ๆ
การเกิดฟ้าผ่า
ฟ้าผ่านั้นเกิดขึ้นจากปรากฏการณ์ธรรมชาติที่เกิดขึ้นภายใต้ก้อนเมฆฝนฟ้าคะนองหรือที่นักอุตุนิยมวิทยาเรียกกันว่าเมฆคิวมูโลนิมบัส (cumulonimbus) ซึ่งจะเป็นเมฆที่มีลักษณะเป็นก้อนขนาดใหญ่มหึมาบริเวณฐานของเมฆ (ขอบล่าง) นั้นจะสูงจากพื้นราว ๆ 2 กิโลเมตรและที่ส่วนของยอดเมฆ (ขอบบน) นั้นอาจจะสูงถึง 20 กิโลเมตร และเมื่อก้อนเมฆนั้นเคลื่อนที่ก็จะมีลมเข้าไปยังภายในก้อนเมฆและจะเกิดการไหลเวียนของกระแสอากาศภายในอย่างรวดเร็วและรุนแรง ทำให้หยดน้ำและก้อนน้ำแข็งในเมฆเสียดสีกันจนเกิดประจุไฟฟ้าและพบว่าประจุบวกมักจะรวมตัวกันอยู่บริเวณยอดเมฆ ส่วนประจุลบจะอยู่บริเวณฐานเมฆ ทั้งนี้ ประจุลบที่ฐานเมฆอาจจะเหนี่ยวนำทำให้พื้นผิวของโลกที่อยู่ “ใต้เงา” ของมันมีประจุเป็นบวก เป็นผลทำใหัเกิด สนามไฟฟ้าระหว่างกลุ่มประจุเหล่านั้น เมื่อประจุ มีการสะสมจำนวนมาก ทำให้ความเครียดของสนามไฟฟ้าเพิ่มสูงขึ้นจนเกินค่าความคงทน ของอากาศต่อแรงดันไฟฟ้า จนทำให้เกิดการคายประจุขึ้น อัน เป็นจุดกำเนิดของการเกิด ฟ้าผ่าขึ้น การคายประจุ อาจเกิดขึ้น ระหว่างก้อนเมฆ หรือ ระหว่าง ก้อนเมฆ กับ พื้นโลก ซึ่งเรียก ปรากฏการณ์ นี้ว่า "ฟ้าผ่า"
ลักษณะ
1.ฟ้าผ่าภายในก้อนเมฆ เกิดจากการเชื่อมต่อประจุลบด้านล่างกับประจุบวกด้านบนเข้าด้วยกัน ฟ้าผ่าแบบนี้มักจะเกิดมากที่สุด
2.ฟ้าผ่าจากเมฆก้อนหนึ่งไปยังเมฆอีกก้อนหนึ่ง เกิดจากประจุลบในเมฆก้อนหนึ่งไปยังประจุบวกในเมฆอีกก้อนหนึ่ง
4.ฟ้าผ่าจากยอดเมฆลงสู่พื้น หรือฟ้าผ่าแบบบวก เกิดจากการปลดปล่อยประจุบวกออกจากก้อนเมฆ จึงเรียกว่า ฟ้าผ่าแบบบวก (positive lightning) ฟ้าผ่าแบบบวกสามารถผ่าได้ไกลออกไปจากก้อนเมฆ ถึง 40 กิโลเมตร ภายในเวลา 1 วินาที โดยมักจะเกิดในช่วงท้ายของพายุฝนฟ้าคะนองคือหลังจากที่ฝนซาแล้ว
เคนนี จี
เคนเนธ บรูซ กอลีลิกซ์ (Kenneth Bruce Gorelick) (เกิด: 5 มิถุนายน 1956) รู้จักกันดีในชื่อของ เคนนี จี เป็นนักดนตรีชาวอเมริกันที่เล่นดนตรีแนว adult contemporary และเป่าแซกโซโฟนแนวสมูธแจ๊ส เขาเริ่มประสบความสำเร็จจากอัลบั้มที่ 4 "ดูโอ้โทนส์ (Duotones)" ซึ่งเป็นอัลบั้มที่ขายได้ถึง 28 ล้านแผ่น จึงทำให้เขามีชื่อเสียงมากในช่วงปี 1980 ผลงานของ เคนนี จี นับเป็นผลงานทางดนตรีที่ประสบความสำเร็จในยอดขายสูงที่สุดในโลก ด้วยยอดขายทั่วโลกมากกว่า 75 ล้านก็อปปี๊
ในปี 1997 เขาได้รับการบันทึกในบันทึกสถิติโลกกินเนสส์ว่าเป็นบุคคลที่เล่นโน้ตแซ็กโซโฟนยาวนานที่สุดในโลก โดยใช้เทคนิคที่เรียกว่า Circular breathing เคนนี จี ใช้แซ็กโซโฟน รุ่น E-Flat ซึ่งสามารถทำเวลาได้ถึง 45 นาที กับอีก 47 วินาที บันทึกไว้ที่ งาน เจแอนด์อาร์ มิวสิค เวิร์ด ณ นครนิวยอร์ก
ผลงานเพลง ที่มีชื่อเสียงเช่น The Moment, Forever in Love, Song Bird, Endless Love, You're Beautiful, Titanic เป็นต้น โดยปัจจุบันเคนนี จี ใช้แซ็กโซโฟนรุ่น เซลเมอร์ มาร์ก 6 โซปราโน, อัลโต และเทเนอร์ (Selmer Mark VI Soprano, Alto and Tenor Saxophones) นอกจากนี้เขายังไปเพิ่มบางส่วนของ แซ็กโซโฟน เข้าไปด้วย จึงเรียกแซ็กโซโฟนของเขาว่า "แซ็กโซโฟน เคนนี จี "
ชีวิตในวัยเด็ก
เคนนี จี เกิดที่เมืองซีแอตเทิล รัฐวอชิงตัน กับพ่อแม่ครอบครัวชาวยิว (แม่ของเขาพื้นเพเป็นคน รัฐซัสแคตเชวัน, ประเทศแคนาดา) และเติบโตย่านเมืองซีเวิร์ดพาร์ก(Seward Park), ซึ่งเป็นเมืองที่เป็นศูนย์กลางของชุมชนชาวยิว. เค้าเริ่มเข้ามาสัมผัสกับกับแซกโซโฟนเมื่อเขาชมการแสดงของคนคนหนึ่งในรายการ ดิเอ็ดซัลลิแวนโชว์ เขาเริ่มเล่นแซกโซโฟนครั้งแรกในปี 1966 เมื่อเขาอายุได้ 10 ขวบ เขาเริ่มเรียนรู้ที่จะเล่นภายใต้การดูแลของนักเป่าแตรของเมืองชื่อ เจอราลด์ ฟิสเตอร์(Gerald Pfister) และฝึกซ้อมพร้อมกับเรคคอร์ด ส่วนใหญ่กับโกรเวอร์วอชิงตันจูเนียร์ (Grover Washington, Jr.) โดยวิธีการฝึกก็คือพยายามเลียนแบบเสียงที่เค้าได้ยิน แซ็กโซโฟนอันแรกของเขาก็คือ อัลโต้แซกโซโฟน ยี่ห้อ บิวเฟ่ต์ รุ่น คอมพอง (Buffet Crampon alto)
นอกจากนี้เขายังได้อยู่ในทีมกอล์ฟของโรงเรียนในสมัยมัธยมปลาย. เขารักและชื่นชอบการเล่นกีฬาเริ่มมาจากพี่ชายของเขา, เบรน กอลีลิกซ์(Brian Gorelick),ที่แนะนำเขาเมื่อตอนอายุ 10 ขวบ ซึ่งเป็นตอนเดียวกันกับที่เขาเริ่มเล่นแซกโซโฟน.
เส้นทางอาชีพ
เส้นทางอาชีพของเคนนี จี เริ่มต้นงานของไซด์แมนในวงเบรี่ไวท์ เลิฟ อันลิมิเต็ด ออเคสตร้า (แบร์รี ไวต์'s Love Unlimited Orchestra) ในปี 1973 ขณะนั้นเขามีอายุ 17 และยังอยู่มัธยม. เขายังคงเล่นดนตรีอาชีพขณะเรียนเมเจอร์ในสายบัญชีในมหาวิทยาลัยวอชิงตันในเมืองซีแอตเทิลและจบการศึกษาโดยได้รับเกียรตินิยม(magna cum laude) เขาเข้าร่วมกับวงดนตรีสุดเจ๋งแนวฟังก์ ก่อนจะก้าวเข้ามาเป็นสมาชิกของเจฟลอเบอร์ฟิวชั่น(Jeff Lorber Fusion) เขาเริ่มการแสดงเดี่ยวในสายอาชีพหลังจากช่วงเวลากับเจฟลอเบอร์
เคนนี จี เซ็นสัญญากับอริสต้า เรคคอร์ด (Arista Records) ในฐานะศิลปินเดี่ยวในปี 1982, หลังจากประธานอริสต้า เรคคอร์ด ไคลฟ์ เดวิส(Clive Davis) ได้ยินการตีความของเพลง "แดนซ์ซิง ควีน(Dancing Queen)" เขาได้ออกอัลบั้มเดี่ยวเป็นจำนวนมาก(solo albums) และมีโอกาสร่วมกับศิลปินมากมายรวมถึงอันเดรอา โบเชลลี, วิตนีย์ ฮิวสตัน, พีโบ ไบรสัน, อารอน นิววิว (Aaron Neville), โทนี แบรกซ์ตัน, ดีเจแจ๊สซี่ แจฟ แอนด์เดอะเฟรชปริ้น (DJ Jazzy Jeff & The Fresh Prince), นาตาลี โคล, สตีฟ มิลเลอร์ (Steve Miller), วีเซอร์, ดัสลี่ มัวร์ (Dudley Moore), ลี ริทนาวร์ (Lee Ritenour), เดอะริฟพิงตัน (The Rippingtons), ไมเคิล โบลตัน, เซลีน ดิออน, แฟรงก์ ซินาตรา, สโมกีย์ โรบินสัน, เบเบิ้ล กลิลเบอร์โต้ (Bebel Gilberto), จอร์จ เบนสัน, แชนซ์ มัวส์ (Chante Moore) และอารีธา แฟรงคลิน  ที่มีอิทธิพลมาจากแซกโซโฟน กอร์เวอร์ วอชิงตัน จูเนียร์ (Grover Washington, Jr) และอัลบั้มของเขาถูกจัดอยู่ในสมูทแจ๊ส.
เคนนี จีได้รับความสำเร็จอย่างมากกับผลงาน จีฟอร์ต และ แกลฟ์วิตี้ (G Force and Gravity) และมีอัลบั้มที่ 2 และ 3 ตามมาเป็นลำดับ,ความสำเร็จของเขาคือ แพลตตินั่ม สเตตัส (platinum status) ในประเทศสหรัฐอเมริกา ยอดขายติดอันดับสูงในอัลบั้มที่ 4, ดูโอ้โทน (Duotones), ถูกขายได้มากกว่า 5 ล้านก๊อปปี้ในประเทศสหรัฐอเมริกาเพียงอย่างเดียว. ในอัลบั้มที่ 6 ของเขา "Breathless", กลายเป็นอัลบั้มที่ขายดีที่สุดเท่าที่เคยมี มียอดขายมากกว่า 15 ล้านก๊อปปี้ ซึ่งขายได้ 12 ล้านก๊อปปี้ที่ประเทศสหรัฐอเมริกา เขาทำลายสถิติอีกในอัลบั้มที่เป็นวันหยุดแรกของเขา นั่นคืออัลบั้ม "Miracles", ถูกขายได้มากกว่า 13 ล้านก๊อปปี้, ทำให้มันเป็นอัลบั้มคริสมาสต์ที่ประสบความสำเร็จมากที่สุดในปัจจุบัน.
ในปี 1997, เคนนี จี ได้รับการบันทึกในบันทึกสถิติโลกกินเนสส์ ในการเล่นแซกโซโฟนที่ยาวนานที่สุดบรรดาในการเป่าแซ็กโซโฟนที่เคยถูกบันทึกไว้ โดยมีการใช้เทคนิควิธีการระบายลมหายใจคือการเป่าที่มีลมเป่าต่อเนื่องยาวนานต่อเนื่องไม่ขาดช่วงนั้นเอง ที่เรียกกันว่า "circular breathing", เคนนี จีสามารถเป่าแซ็กโซโฟนรุ่น E-flat ได้เวลา 45 นาที 47 วินาที ที่เจแอนด์อาร์มิวสิคเวิลด์ ในเมืองนิวยอร์กประเทศสหรัฐอเมริกา. ในปีเดียวกัน, เคนนี จี ได้มีเพลงชื่อ "Havana", ในอัลบั้มของเขาที่ชื่อว่า "The Moment", ที่ถูกสร้างและเรียบเรียงใหม่โดย "DJs Todd Terry" และ"Tony Moran" และถูกปล่อยเพื่อโปรโมทในคลับเต้นรำในสหรัฐอเมริกา ซึ่งกลายเป็นติดชาร์ตเบอร์ 1 ในบิลด์บอร์ดแดนด์คลับในเดือนเมษายน ปี 1997(บิลบอร์ด ฮอตแดนซ์คลับเพลย์)
เคนนี จี ในปี 1999 มีซิงเกิล "What A Wonderful World" ซึ่งได้รับคำวิจารณ์มันใช้วิธีการอัดเสียงลงไปอีกที กับเสียงที่มีอยู่แล้ว (overdubbing) เพลงคลาสสิคของหลุยส์ อาร์มสตรอง เขาได้รับคำวิจารณ์หลักๆ จากคนที่เขาเคารพนับถืออย่างศิลปินเช่น อาร์มสตรอง ซึ่งเป็นที่รู้กันดีที่จะช่วยในการปรับปรุงผลงานของเขา โดยเฉพาะอย่างยิ่งนักดนตรีที่มีความลึกซึ้งและมีความเข้าใจในด้านดนตรีคลาส สิคแจ๊สก็จะมีคำถาม   บางคอลัมน์นิสต์ได้มีการวิจารณ์บอกว่าผลงานของ เคนนี จี เปิดกว้างสำหรับผู้ฟังในวงการดนตรีคลาสสิคแจ๊ส, แต่การวิจารณ์โดยรวมเป็นการวิจารณ์เป็นไปทางลบ.
ใน เดือนกุมภาพันธ์ ปี 2000, เคนนี จี ได้ถูกเชิญไปยังทำเนียบขาวและทำการแสดงบนเวทีให้กับผู้ว่าการรัฐและสมาชิก รัฐมนตรีของประธานาธิบดี บิล คลินตัน.
เคนนี จี มีการบันทึกเพลงจีน อย่างเช่น เพลง "โม่ลี่ฮัว" (茉莉花) หรือ "เยว่เหลียงไต้เปี่ยวหวอเตอซิน" (月亮代表我的心). เพลงของเขาได้รับความนิยมอย่างมากในประเทศจีน. เพลงของเขาอย่างเพลง "Going Home" มักจะถูกเล่นในเวลาปิดในที่สาธารณะหรือเวลาจบคลาสเรียนของโรงเรียน ระบบขนส่งมวลชนในเทียนจินและเซี่ยงไฮ้จะเล่นเพลงนี้เมื่อรถไฟเข้าใกล้สถานีปลายทาง
ในช่วงปี 2003, เคนนี จี เป็นหนึ่งใน 25 ศิลปินที่มียอดขายสูงสุดในอเมริกาที่ถูกจัดอันดับโดยสมาคมผู้ประกอบกิจการเพลงของสหรัฐอเมริกา(RIAA), 48 ล้านอัลบั้มที่ขายในสหรัฐอเมริกาที่ถูกขายในสหรัฐอเมริกาในช่วง 31 กรกฎาคม ปี 2006. ในปี 1994, เคนนี จี ได้รับรางวัลชนะในแกรมมีอวอร์ดในฐานะเพลงรักตลอดกาล(Grammy Award for Best Instrumental Composition)
ในเดือนตุลาคม ปี 2009, เคนนี จี ปรากฏตัวขึ้นพร้อมวงวีเซอร์ ในบริษัทเอโอแอล มีการโปรโมทส่งเสริมการขายอัลบั้มของพวกเขาที่ชื่อว่า"Raditude" โดยมีการโซโลเพลง "I'm Your Daddy" เคนนี จี บอกว่าเขาไม่รู้จักการแสดงของวงวีเซอร์มาก่อน. แม้ว่านักวิจารณ์เพลงบางคนด้วยเหตุนี้ทำให้กลับมาวิจารณ์ในการกลับมาทำงานร่วมกันของพวกเขา โดยเป็นการรวมตัวกันอย่างไม่น่าเชื่อโดยมีการตอบรับอย่างดีโดยนิตยสาร AOL magazines Spinner.com และ Popeater.com.
ในเดือนกุมภาพันธ์ ปี 2011 เคนนี จี และดนตรีของเขาเป็นส่วนสำคัญในโฆษณารถยนต์ซูปเปอร์โบลว์เอ็กซ์แอลวีของออดี้(Super Bowl XLV :เอาดี้) เรียกว่า "Release the Hounds." และเคนนี จี เริ่มเขาสู่หนังสั้นในหนังมีรายละเอียดเกี่ยวกับเขาเป็นหน่วยปราบปรามอยู่ในเรือนจำที่หรูหรา
เมื่อเร็วๆ นี้, เขาได้ปรากฏตัวในมิวสิควิดีโอป๊อบสตาร์ของนักร้องคือ เคที เพร์รี(Katy Perry's single) ในเพลง"Last Friday Night (T.G.I.F.) " กับลุงเคนนี่(เรียก เคนนี จี ว่าลุง) ในวันที่ 8 เดือนตุลาคม ปี 2011 เรื่องราวชีวิตของคืนวันเสาร์(Saturday Night Live),เคนนี จี ปรากฏตัวพร้อมกับเสียงนักร้องโซปราโนกับแซกโซโฟนของเขา เข้าร่วมกับวงดนตรีร๊อค(อัลเทอร์เนทีฟ) วงมีชื่อว่า"Foster the People" กับการแสดงในเพลงของพวกเขาที่ชื่อว่า "Houdini."
ความนิยมที่แปลกใหม่ในประเทศจีน
ตั้งแต่ปี 1989, ที่เคนนี จี ได้มีการบันทึกเพลง "Going Home"  ซึ่งกลายเป็นสิ่งแปลกใหม่ในจีนที่เป็นกระแสเพลงฮิตเป็นอย่างมาก มันได้กลายเป็นเพลงที่ใช้เปิดอย่างไม่เป็นทางการอย่างเช่นในศูนย์อาหาร, ตลาดกลางแจ้ง,สโมสรเกี่ยวกับสุขภาพ,ห้างสรรพสินค้า,สถานีรถไฟ เป็นต้น.ที่เปิดไปทั่วประเทศ ในหลายธุรกิจมีการใช้เพลงของเคนนี จีเปิดออกเครื่องกระจายเสียงก่อนที่จะทำการปิดทำการในเวลาคืน  สถานีโทรทัศน์ยังมีการเล่นเพลงของเขาก่อนจะจบการออกอากาศจากสถานีในเวลา กลางคืน ชาวจีนส่วนมาก มีคำถามว่าพวกเขามีความเชื่อมโยงเพลงที่ได้ฟังแต่ทำกิจกรรมทั้งวันนอกบ้าน หรือว่าเป็นการทำงานไปจนถึงกระทั่งกลับถึงบ้าน (แม้ว่าเขาจะไม่รู้จักชื่อเพลงหรือชื่อศิลปินเลยก็ตาม).
อุปกรณ์
เคนนี จี เล่นเพลงโดยใช้ โซปราโน่แซกโซโฟน ยี่ห้อ เซลเมอร์ รุ่น มาร์ค ซิค (Selmer Mark VI Soprano Saxophones), อัลโต้แซกโซโฟน (Alto Saxophone) และ เทเนอร์แซกโซโฟน (Tenor Saxophone) เขาได้สร้างสายของแซกโซโฟนของเขาเองโดยเรียกว่า "เคนนี จี แซกโซโฟน: Kenny G Saxophones".
ชีวิตส่วนตัว
เคน นี จี ได้แต่งานกับ ลินดี้ เบนสัน กอลีลิกซ์ ในปี 1992, และมีลูกชาย 2 คน. ในเดือนมกราคม ปี 2012, เบลสันและเคนนี จี ได้ยื่นเอกสารขอแยกทางกฎหมาย. เคนนี จี ได้ฟ้องหย่าในเดือนสิงหาคม 2012.
เคนนี จี ได้อาศัยอยู่ที่เมืองมาลิบู(Malibu), รัฐแคลิฟอร์เนีย(California) นอกจากนี้เขายังเป็นนักกอล์ฟตัวยงและมีแต้มต่อ (handicap) อยู่ 0.6. เขายังมีส่วนร่วมในการแข่งขันในรายการทัวร์นาเมนต์ที่มีชื่อว่า "AT&T Pebble Beach National Pro-Am" ครั้งที่ 7 ในปี 2007และร่วมกับฟิล มิเคลสัน ร่วมกันในรายกาย "AT&T pro-am " ในปี 2001 ซึ่งมีทีมของไทเกอร์ วูดส์ และ เจรี่ ชาง (Jerry Chang) เขายังเป็นนักกอล์ฟไดเจส(Golf Digest) ที่ติดอันดับ 1 ใน 100 ในเพลง,ตามดัชนีกอล์ฟแต้มต่อของนักดนตรีที่สำคัญ, เขาเริ่มต้นในปี 2006 และครั้งที่ 2 ในปี 2008. เขายังเป็นสมาชิคในแชร์วูดส์คันที่คลับ(Sherwood Country Club) ในเมืองเธาว์สันโอ๊ค(Thousand Oaks), รัฐแคริฟอร์เนีย(California)
เคนนี จี เป็นนักบิน (aircraft pilot) และมีเครื่องบิน "De Havilland Beaver" ที่เขาบินอย่างสม่ำเสมอ. เขาเองยังเป็นนักลงทุน มีธุรกิจที่ลงทุนคือ กาแฟสตาร์บัคส์
แหล่งข้อมูลอื่น
1956
สถาบันอาหาร
สถาบันอาหาร (National Food Institute) เป็นองค์กรเครือข่าย ภายใต้อุตสาหกรรมพัฒนามูลนิธิ สังกัดกระทรวงอุตสาหกรรม ก่อตั้งขึ้นเมื่อวันที่ 15 ตุลาคม พ.ศ. 2539
มีภารกิจหลักในการส่งเสริมและพัฒนาผู้ประกอบการด้านอาหาร ทั้งในด้านมาตรฐานการผลิต การวิจัยและข้อมูล การตรวจสอบทางห้องปฏิบัติการ การฝึกอบรม และการวิจัยและพัฒนาผลิตภัณฑ์ด้านอาหาร อีกทั้งเป็นที่ตั้งของ Thai Food Heritage ศูนย์การเรียนรู้เฉพาะทางเกี่ยวกับอาหารไทยแห่งแรกในประเทศไทย
ประวัติ
สถาบันอาหาร จัดขึ้นจากแนวคิดภาครัฐ โดยกรมส่งเสริมการส่งออก (ปัจจุบันคือกรมส่งเสริมการค้าระหว่างประเทศ) กระทรวงพาณิชย์ สำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี และภาคเอกชน โดยกลุ่มอุตสาหกรรมอาหาร สภาอุตสาหกรรมแห่งประเทศไทย สภาหอการค้าแห่งประเทศไทย เพื่อหาองค์กรที่จะทำหน้าที่เป็นแกนหลักในการพัฒนาอุตสาหกรรมอาหารของไทย
รัฐบาลจึงมอบหมายให้สถาบันวิจัยเพื่อการพัฒนาประเทศไทย ดำเนินการศึกษา ถึงความจำเป็นในการจัดตั้งองค์กรขึ้นใหม่ จึงได้มีข้อสรุปและเสนอแนะให้จัดตั้งองค์กรขึ้นใหม่ ที่จะเป็นองค์กรหลักในการพัฒนาอุตสาหกรรมอาหารของไทย ในรูปแบบของสถาบัน จึงมีมติให้จัดตั้งสถาบันอาหารขึ้น ในวันที่ 15 ตุลาคม พ.ศ. 2539 ในรูปแบบองค์กรเครือข่าย ภายใต้อุตสาหกรรมพัฒนามูลนิธิ สังกัดกระทรวงอุตสาหกรรม ตามคำสั่งกระทรวงอุตสาหกรรมที่ 440/2539 ลงวันที่ 28 พฤศจิกายน 2539
วัดป่าไขแสงธรรมาราม
วัดป่าไขแสงธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหน้าไม้ อำเภอลาดหลุมแก้ว จังหวัดปทุมธานี มีเนื้อที่ 10 ไร่ 55 ตารางวา โฉนดที่ดินเลขที่ 9133
วัดป่าไขแสงธรรมารามตั้งวัดเมื่อวันที่ 23 กันยายน พ.ศ. 2545 ได้รับพระราชทานวิสุงคามสีมา เมื่อวันที่ 9 กรกฎาคม พ.ศ. 2562 โดยมีคุณหญิงไขแสง กำเนิดมี ได้ยกที่ดินให้สร้างวัดป่าไขแสงธรรมารามขึ้น เมื่อวันที่ 29 มีนาคม พ.ศ. 2545 โดยมี พระธรรมเมธาภรณ์ อดีตเจ้าคณะจังหวัดปทุมธานี (ธรรมยุต) ได้ดำเนินการมาตลอดจนถึงปัจจุบัน ตั้งชื่อวัดเกี่บวเนื่องกับผู้บริจาคที่ดิน
เสนาสนะในวัด คือ อุโบสถสองชั้น 1 หลัง กุฏิทรงไทย 1 หลัง กุฏิกรรมฐาน 6 หลัง ศาลารับรองพระ 1 หลัง กุฏิทรงไทยเป็นคอนกรีต 1 หลัง วิหารพระพุทธ 1 หลัง ศาลาอเนกประสงค์ทรงไทย 1 หลัง โดยได้รับปัจจัยจากผู้มีจิตศรัทธาจากชาวบ้านในตำบลหน้าไม้และผู้มีจิตศรัทธาที่ผ่านมาพบเห็น
ประเทศอินเดียในโอลิมปิกฤดูหนาว 2022
ประเทศอินเดีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติอินเดียเป็นตัวแทนประเทศอินเดียในการส่งนักกีฬาเข้าร่วมแข่งขันทั้งหมดจำนวน 1 คน ใน 0 ชนิดกีฬา
สกีลงเขา
ผลการแข่งขันดังนี้ :
ตำบลตาชี
ตาชี หรือภาษามลายูปัตตานีว่า โต๊ะยี เป็นตำบลหนึ่งในอำเภอยะหา จังหวัดยะลา
ที่ตั้งและอาณาเขต
ตำบลตาชีอยู่ทางทิศเหนือของอำเภอยะหา มีอาณาเขตติดต่อกับเขตการปกครองข้างเคียงดังนี้
ประชากร
ตำบลตาชีมีประชากรทั้งหมด 1,822 คน แบ่งเป็นเพศชาย 888 คน และเพศหญิง 934 คน มีความหนาแน่นเฉลี่ย 56 คนต่อตารางกิโลเมตร ประชากรทั้งหมดนับถือศาสนาพุทธ มีวัดแห่งเดียวคือวัดวงกตบรรพต (วัดตาชี) ซึ่งได้รับรางวัลวัดส่งเสริมสุขภาพประจำปี 2555 ประชากรส่วนใหญ่เป็นเกษตรกรสวนยางพารา
ด้านการศึกษา มีโรงเรียนระดับประถมศึกษาหนึ่งแห่งคือโรงเรียนบ้านตาชี
ภูมิศาสตร์
ตำบลตาชีห่างจากอำเภอยะหาราว 10 กิโลเมตร และอำเภอเมืองยะลา 20 กิโลเมตร พื้นที่ส่วนใหญ่เป็นที่ราบและมีภูเขาล้อมรอบ ส่วนใหญ่เป็นสวนยางพาราและเป็นสวนผลไม้ มีลำห้วยต่าง ๆ ไหลรวมกันเป็นคลองตาชีผ่านตำบลตาชีและมีแก่งนางรำ ก่อนไหลลงสู่แม่น้ำปัตตานีที่ตำบลท่าสาปในอำเภอเมืองยะลา
เขตการปกครอง
ตำบลตาชีแบ่งเขตการปกครองเป็น 5 หมู่บ้าน ได้แก่
ที่หยุดรถไฟบางระมาด
ที่หยุดรถไฟบางระมาด (Bang Ramat Railway Station) ตั้งอยู่ที่ถนนฉิมพลี แขวงตลิ่งชัน เขตตลิ่งชัน กรุงเทพมหานคร อยู่ห่างจากสถานีรถไฟธนบุรีเป็นระยะทาง 3.42 กิโลเมตร เป็นที่หยุดรถไฟของทางรถไฟสายใต้ อยู่ระหว่าง สถานีรถไฟธนบุรี และ สถานีรถไฟชุมทางตลิ่งชัน ตัวย่อของที่หยุดรถคือ รม.
วิทยาคลื่นไหวสะเทือนดวงอาทิตย์
วิทยาคลื่นไหวสะเทือนดวงอาทิตย์ (helioseismology) เป็นสาขาวิชาที่ศึกษาการแพร่ของคลื่นการสั่นสะเทือนบนดวงอาทิตย์
ที่มาของชื่อสาขาวิทยาคลื่นไหวสะเทือนดวงอาทิตย์ (helioseismology) นั้นมาจากชื่อสาขาวิทยาคลื่นไหวสะเทือน (seismology) ซึ่งศึกษาคลื่นไหวสะเทือนเพื่อกำหนดโครงสร้างภายในของโลก วิทยาคลื่นไหวสะเทือนดวงอาทิตย์นั้นเป็นส่วนหนึ่งของวิทยาคลื่นไหวสะเทือนดาวฤกษ์ (asteroseismology) ซึ่งเป็นการศึกษาการสั่นของดาวฤกษ์โดยทั่วไป ไม่ใช่เพียงแค่ดวงอาทิตย์
ที่หยุดรถไฟบางระมาด
โครงการในอนาคต
ในอนาคต มีโครงการก่อสร้างสถานีตลาดน้ำตลิ่งชันในเส้นทางรถไฟฟ้าชานเมืองสายสีแดงอ่อน ช่วงตลิ่งชัน–ศิริราช ซึ่งได้รับการอนุมัติจากคณะรัฐมนตรีในเดือนมีนาคม พ.ศ. 2562
วิทยาคลื่นไหวสะเทือนดวงอาทิตย์
ภาพรวม
คลื่นไหวสะเทือนบนดวงอาทิตย์นั้นแทบไม่มีส่วนประกอบของคลื่นเฉือน (คลื่น S) ซึ่งแตกต่างจากคลื่นไหวสะเทือนของโลก คลื่นความกดอากาศจะถูกสร้างขึ้นจากความปั่นป่วนในชั้นพาความร้อนใกล้กับพื้นผิวดวงอาทิตย์ คลื่นบางความถี่อาจเกิดการแทรกสอดแล้วขยายขนาดใหญ่ขึ้น การไหวสะเทือนเหล่านี้สามารถตรวจจับได้ในภาพถ่ายดวงอาทิตย์เกือบทุกช่วงเวลา แต่ภาพที่สังเกตได้ดีที่สุดคือวัดปรากฏการณ์ด็อพเพลอร์ของเส้นการดูดกลืนแสงของโฟโตสเฟียร์ ความเปลี่ยนแปลงของการแผ่คลื่นผ่านการสั่นของดวงอาทิตย์ช่วยเผยให้เห็นโครงสร้างภายในของดวงอาทิตย์ และทำให้นักฟิสิกส์ดาราศาสตร์สามารถพัฒนาการแบบจำลองโครงสร้างภายในของดวงอาทิตย์ที่มีรายละเอียดมากได้
วิทยาคลื่นไหวสะเทือนดวงอาทิตย์ยังสามารถนำมาใช้ในการสร้างภาพด้านไกลของดวงอาทิตย์ รวมทั้งภาพจุดมืดดวงอาทิตย์ ที่ไม่สามารถมองเห็นได้จากโลก โดยจุดมืดดวงอาทิตย์จะดูดกลืนคลื่นไหวสะเทือนบนดวงอาทิตย์ การดูดกลืนเนื่องจากจุดมืดบนดวงอาทิตย์นี้จะทำให้มีส่วนที่คลื่นไหวสะเทือนขาดหายไป ทำให้เรามองเห็นภาพว่ามีจุดมืดบนดวงอาทิตย์อยู่ที่จุดคู่เล็งยัน เพื่อที่จะทำนายสภาพอากาศในอวกาศ ตั้งแต่ปลายปี 2000 เป็นต้นมา ได้มีการใช้ดาวเทียม SOHO เพื่อจัดทำภาพคลื่นไหวสะเทือนบางส่วนที่ด้านหลังของดวงอาทิตย์อย่างต่อเนื่อง และตั้งแต่ปี 2001 เป็นต้นมา ได้มีการวิเคราะห์และจัดทำภาพด้านหลังทั้งหมด
โดมินิก โมนาแฮน
โดมินิก โมนาแฮน (Dominic Monaghan) เกิดเมื่อวันที่ 8 ธันวาคม ค.ศ. 1976 เป็นนักแสดงชาวอังกฤษ เป็นที่รู้จักจากบทเมอร์รี ในภาพยนตร์ของปีเตอร์ แจ็กสันที่ดัดแปลงจากบทประพันธ์ของ เจ.อาร์.อาร์. โทลคีน เรื่อง เดอะลอร์ดออฟเดอะริงส์ และจากบทชาร์ลี เพซ ในซีรีส์ทางโทรทัศน์เรื่อง อสุรกายดงดิบ
อ้างอิง
1976
พินทุ์สุดา ตันไพเราะห์
พินทุ์สุดา ตันไพเราะห์ หรือ "บอลลูน" เป็น นักแสดง และนางแบบชาวไทย พินทุ์สุดาเข้าสู่วงการด้วยการถ่ายแบบนิตยสาร "แคตช์" (Katch) ของค่ายโดโจ ซิตี้ บอลลูนมีผลงานภาพยนตร์ที่มีชื่อเสียงคือ "สยิว" และ"ขุนกระบี่ ผีระบาด" เธอถูกขนานนามว่าเป็น "เน็ตไอดอลคนแรกของประเทศไทย"
ประวัติ
พินทุ์สุดา ตันไพเราะห์ ชื่อเล่น "บอลลูน" เกิดเมื่อวันที่ 12 มกราคม พ.ศ. 2526 เข้าวงการมาด้วยลุคน่ารักสวยใสจากนิตยสารแคตช์ (Katch) วัยรุ่นชื่อดังที่อยู่ในเครือเบเกอรี่มิวสิค เป็นลุคดาราวัยรุ่นทั่วไป เสื้อยืด ขาสั้น กับแฟชั่นริมทะเล จากนั้นเธอก็มีงานอื่น ๆ เช่นงานเอ็มวี คือเล่นเอ็มวีของ วง Jeffrey ในเพลง "พิซซ่าหน้าเธอ"
พินทุ์สุดา มีผลงานภาพยนตร์เรื่องแรกคือเรื่อง สยิว เมื่อปี พ.ศ. 2546 เธอรับบทเป็น หมวย นักศึกษาสาวสวย ผู้มากด้วยเสน่ห์และจริตจะก้าน อย่างถอนตัวไม่ขึ้น ซึ่งภาพยนตร์เรื่องนี้ทำให้เธอแจ้งเกิดในวงการบันเทิงได้ระดับหนึ่ง ต่อมาได้มีผลงานภาพยนตร์มากมาย เช่น เจ้าสาวผัดไทย, ขุนกระบี่ ผีระบาด , อาถรรพ์แก้บนผีฯลฯ
ด้านผลงานเพลง บอลลูนเคยร้องเพลงลงอัลบั้ม คอนเนคชั่น ซึ่งเป็นโปรเจกต์พิเศษของค่ายเพลง คอนเนคชั่นเรคคอร์ด ของนักร้อง พีระ เทศวิศาล ในชื่อเพลง ฝุ่นเกาะหัวใจ
ภายหลังห่างหายจากวงการบันเทิง พินทุ์สุดาได้ไปศึกษาต่อ และในปีพ.ศ. 2559 กลับมาฮือฮาอีกครั้งกับการถ่ายแบบนิตยสารแนวเซ็กซี่
การศึกษา
พินทุ์สุดา สำเร็จการศึกษาระดับชั้นมัธยมศึกษาตอนต้นจากโรงเรียนเซนต์โยเซฟคอนเวนต์, ระดับชั้นมัธยมศึกษาตอนปลายจากโรงเรียนพระหฤทัยคอนแวนต์, ระดับอุดมศึกษา ปริญญาตรี คณะนิเทศศาสตร์ มหาวิทยาลัยรังสิต สาขาวิทยุโทรทัศน์ ปริญญาโท คณะนิเทศศาสตร์ มหาวิทยาลัยกรุงเทพ
เอเลียนสวอร์ม
เอเลียนสวอร์ม (Alien Swarm) เป็นเกมยิงมุมมองจากบนลงล่างแบบผู้เล่นหลายคนที่พัฒนาโดยบริษัทวาล์ว ซึ่งเป็นการรีเมคของตัวปรับแต่งเกมสำหรับอันเรียลทัวร์นาเมนต์ 2004 และได้รับการพัฒนาโดยทีมดั้งเดิมซึ่งได้รับการว่าจ้างจากบริษัทวาล์วในระหว่างขั้นตอนการพัฒนา
รูปแบบการเล่น
เอเลียนสวอร์มเป็นเกมยิงมุมมองจากบนลงล่าง ซึ่งผู้เล่นสี่คนสามารถเข้าร่วมเกมแบบร่วมมือกันรายตัว โดยมีจุดมุ่งหมายเพื่อรุดหน้าผ่านด่านในธีมบันเทิงคดีแนววิทยาศาสตร์ไปพร้อมกับกำจัดฝูงเอเลียน ผู้เล่นสามารถเลือกอุปกรณ์ต่าง ๆ ได้ 40 ชิ้น ตั้งแต่อาวุธอย่างปืนไรเฟิลจู่โจม ไปจนถึงเครื่องยิงลูกระเบิด และไอเทมเฉพาะกาล เช่น ทุ่นระเบิด และไฟสัญญาณรักษา เกมดังกล่าวประกอบด้วยสถิติถาวร, อุปกรณ์ปลดล็อก และการบรรลุเป้าหมาย
เกมนี้เป็นแบบคลาส โดยผู้เล่นเลือกจากบทบาทของเจ้าหน้าที่, อาวุธพิเศษ, แพทย์ และเทคโนโลยี แต่ละคลาสมีตัวละครให้เลือกสองตัว ซึ่งแยกตามความสามารถของพวกเขา
ก่อนทำภารกิจ ผู้เล่นสามารถเปลี่ยนการจัดเซ็ตอาวุธและไอเทมเฉพาะหน้าของตัวละครได้ ในขณะที่เลเวลอัป ผู้เล่นจะได้รับการปลดล็อกอาวุธและไอเท็มใหม่เพื่อใช้ ส่วนภารกิจเกี่ยวข้องกับทีมที่รุดหน้าไปในทิศทางเดียวกัน ซึ่งบ่อยครั้งมีเป้าหมายหลายอย่างที่ต้องทำให้สำเร็จ เมื่อพวกเขาผ่านด่านไป พวกเขาจะพบจุดสำคัญบางอย่างที่ขัดขวางความคืบหน้า ซึ่งเคลียร์ได้ด้วยวิธีการที่หลากหลาย ตั้งแต่การเชื่อม ไปจนถึงการยิง ไปจนถึงการแฮก ในขณะเดียวกัน เอเลียนจำนวนมาก (รู้จักกันในชื่อสวอร์ม) จะโจมตีผู้เล่นจากทุกทิศทุกทาง สวอร์มสามารถวางไข่แบบคาดเดาไม่ได้ และมักจะโจมตีผู้เล่นด้วยฝูงข้าศึก ตามชื่อของพวกมัน ซึ่งสวอร์มมีหลายประเภท โดยมีพฤติกรรมและรูปแบบการโจมตีที่แตกต่างกัน เหล่าผู้เล่นสามารถต่อสู้กับสวอร์มได้โดยใช้เครื่องมือจำนวนมาก รวมถึงอาวุธ, วัตถุระเบิด หรือใช้สิ่งที่เป็นอันตรายต่อสิ่งแวดล้อม (เช่น ถังระเบิด)
วอลอดือมือร์ แซแลนสกึย
วอลอดือมือร์ ออแลกซันดรอวึช แซแลนสกึย (Володи́мир Олекса́ндрович Зеле́нський; เกิด 25 มกราคม ค.ศ. 1978) เป็นนักการเมืองชาวยูเครนและผู้เข้าชิงตำแหน่งประธานาธิบดียูเครนในการเลือกตั้งประธานาธิบดียูเครน ค.ศ. 2019 ก่อนที่จะเข้ามาเล่นการเมืองเขามีอาชีพเป็นนักแสดงตลกและผู้สร้างภาพยนตร์ แซแลนสกึยชนะการเลือกตั้งโดยเอาชนะประธานาธิบดีคนก่อนอย่างแปตรอ ปอรอแชนกอ อย่างขาดลอยด้วยคะแนนเสียงมากกว่าร้อยละ 73
แซแลนสกึยเคยสวมบทบาทเป็นประธานาธิบดียูเครนในละครชุดทางโทรทัศน์เรื่อง เพื่อประชาชนที่รัก (สลูฮานารอดู, “ผู้รับใช้ประชาชน”) Lawyer Zelensky has registered a new political party "Servant of the people", UNIAN (3 December 2017)
ซึ่งออกอากาศระหว่าง ค.ศ. 2015–2019 ต่อมาลูกจ้างและพนักงานในบริษัทกวาร์ตัล 95 ได้ร่วมก่อตั้งพรรคผู้รับใช้ประชาชนขึ้นในเดือนมีนาคม ค.ศ. 2018 ซึ่งตั้งชื่อตามละครชุดนี้เอง
หกเดือนก่อนที่เขาจะประกาศเป็นผู้ลงสมัครรับเลือกตั้งในวันที่ 31 ธันวาคม ค.ศ. 2018 เขาเป็นหนึ่งในตัวเต็งจากผลสำรวจความคิดเห็นเกี่ยวกับการเลือกตั้ง เขาชนะการเลือกตั้งร้อยละ 73.2 ในการเลือกตั้งรอบสอง โดยวางตัวเป็นนักการเมืองที่ต่อต้านกลุ่มผู้มีอำนาจและปราบการฉ้อราษฎร์บังหลวง
ในตำแหน่งประธานาธิบดี แซแลนสกึยเป็นผู้สนับสนุนรัฐบาลอิเล็กทรอนิกส์และเอกภาพระหว่างประชาชนที่พูดภาษายูเครนกับประชาชนที่พูดภาษารัสเซีย เขาเน้นการสื่อสารผ่านสื่อสังคม โดยเฉพาะอินสตาแกรม หลังการเลือกตั้งประธานาธิบดีไม่นาน เขายุบสภาจัดการเลือกตั้งใหม่ จนทำให้พรรคของเขาชนะอย่างถล่มทลาย ในสมัยดำรงตำแหน่งของเขา เขาผ่านกฎหมายยกเลิกความคุ้มกันทางกฎหมายต่อสมาชิกรัฐสภายูเครน รับผิดชอบแก้ไขการระบาดทั่วของโควิด-19 และภาวะเศรษฐกิจถดถอยที่เกิดขึ้นตามมา และมีความคืบหน้าอยู่บ้างในการจัดการการฉ้อราษฎร์บังหลวงในประเทศ กระนั้นนักวิจารณ์เขาอ้างว่าแม้เขาจะชิงอำนาจไปจากพวกคณาธิปัตย์ แล้วรวมศูนย์อำนาจและเสริมสร้างฐานะของตัวเองแทน
แซแลนสกึยให้คำมั่นว่าจะยุติความขัดแย้งอันยืดเยื้อกับรัสเซีย และพยายามเจรจากับประธานาธิบดีวลาดีมีร์ ปูติน รัฐบาลของเขาเผชิญกับการยกระดับความตึงเครียดกับรัสเซียใน ค.ศ. 2021 จนลงเอยด้วยการบุกเต็มขั้นของรัสเซียในเดือนกุมภาพันธ์ ค.ศ. 2022 ยุทธศาสตร์ของแซแลนสกึยระหว่างการสะสมกำลังทหารของรัสเซียเป็นการปลอบขวัญประชาชนยูเครน และพยายามสร้างความเชื่อมั่นต่อชุมชนระหว่างประเทศว่ายูเครนจะไม่ตอบโต้ หลังเกิดการรุกราน แซแลนสกึยประกาศกฎอัยการศึกและประกาศระดมพลทั่วประเทศ ความเป็นผู้นำของเขาในสงครามทำให้เขาได้รับความชื่นชมจากนานาชาติ และเขาได้รับการยกย่องในฐานะสัญลักษณ์แห่งการต่อต้านของยูเครน
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
'''การเลือกตั้งสมาชิกสภาผู้แทนราษฎรจังหวัดแพร่ พ.ศ. 2544''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดแพร่
! colspan=2 | พรรค ! คะแนนเสียง ! ร้อยละ